system
Răspunde în limba română, în stilul Wikipedia, cat mai corect gramatical.
user
Îmi poți explica despre Secolul al II-lea?
assistant
Secolul al II-lea a început din 101 și a durat până în anul 200, în conformitate cu calendarul iulian. 

La începutul secolului, Imperiul Roman a atins cea mai mare expansiune, sub împăratul Traian. După moartea sa, a preluat o poziție defensivă. Imperiul a devenit prosper sub domniile celor 5 împărați buni. În timpul domniei lui Hadrian, după revolta lui Bar Kohba, evreii au fost anihilați sau alungați din Iudeea. Ultimul sfert al secolului se încheie cu pace și prosperitate, cunoscut sub numele de Pax Romana. La moartea împăratului Marcus Aurelius, ultimul dintre cei "cinci împărați buni", perioada prosperă se încheie odată cu obținerea tronului de către Commodus.
Dinastia Han din China, și-a extins influența imperială în Asia Centrală în prima jumătate a secolului. Dar spre a doua jumătate a secolului II, rebeliunile și corupția s-au extins.

Evenimente 

 Imperiul Roman guvernat de "Cinci Împărați Buni" (96 - 180) - Nerva, Traian, Hadrian, Antoninus Pius, Marcus Aurelius.
 Războaie daco-romane (101-102 și 105-106).
 101:Prima campanie de cucerire a Daciei de către Traian.
 102:Decebal cere pace de la Traian în iarna anului 102, când forțele armatei romane ajunseseră în Dacia în preajma Sarmisegetuzei, iar în primăvară armata romană cucerește Banatul, Oltenia, sudul Moldovei și sud-estul Transilvaniei.
 105:Traian începe a doua sa campanie de cucerire a Daciei.
 106:Traian îl înfrânge pe regele dac Decebal, iar Dacia devine o provincie romană până în 271-275.
 112:Regele Jima îl urmează pe Regele Pasa la conducerea Coreei.
Tacitus este Guvernator al provinciei Romane Anatolia din Asia.
 113: Construcția Columnei lui Traian este finalizată la Roma.
 114:Împăratul Traian inițiază ultimul efort ofensiv roman în Orient, atacând Parția.
 117:Hadrian devine împărat al Imperiului Roman după moartea tatălui său adoptiv, Traian. El cedează cuceririle romane din Mesopotamia parților.
 131:Roșia Montană era cunoscută sub numele de Alburnus Maior. Primul document în care s-a specificat acest nume este o tablă din ceară ce datează din 6 februarie 131.
 132 - 135: revolta lui Bar-Kochba împotriva Romei.
 144: Marcion de Sinope, respins de Biserica de la Roma și fiind acuzat de erezie, a fondat curentul creștin- Marcionismul.
 148: Antoninus Pius sărbătorește cea de-a 900-a aniversare a fondării Cetății Eterne.
 31 august 161: Commodus, împărat roman din 180 până în 192.
 165–180: Ciuma Antonina

Războiul marcoman 166-180:
167 - 175: Primul Război marcoman
178 - 180: Al doilea război marcoman 
184 - 205: Răscoala Turbanelor Galbene în China
193:Anul celor cinci împărați: Pertinax, Didius Julianus, Pescennius Niger, Clodius Albinus și Septimius Severus.

Oameni importanți 
 Apolodor din Damasc-arhitect sirian
 Cai Lun, inventator chinez
 Galen, scriitor de medicină
 Ireneu de Lyon-episcop
 Pliniu cel Tânăr-consul roman
 Plutarh-istoric grec
 Ptolemeu-geograf, astronom și astrolog grec
 Traian-împărat roman
 Hadrian-împărat roman
 Antoninus Pius-împărat roman
 Marcus Aurelius-împărat roman
 Commodus-împărat roman
 Septimius Severus-împărat roman
 Abascantus-doctor
 Rabbi Akiva-lider evreu
 Rabbi Yehuda haNasi-prințul iudeilor
 Galen-medic scriitor
 Sfântul Ignatie-al treilea episcop din Antioch
 Juvenal-poet satiric roman
 Montanus-eretic creștin
 Nagarjuna-călugar budist și fondatorul curentului budist Madhyamaka
 Suetonius-istoric roman
 Valentinius-filozof
 Victor I-papă
 Zhang Daoling-chinez taoist pustnic
 Zhang Heng:poet, inventator, astronom, geograf, și inginer
 Zhang Zhongjing: medic renumit al dinastiei Han
Aulus Gellius-erudit și critic latin: Noctes Atticæ ("Nopți atice")
 Apuleius-scriitor latin: „Metamorfozele” (sau Măgarul de aur)

Războaiele și bătăliile secolului

Minunile arhitecturale ale secolului
 107 - 117 d.Hr: Forum Traiani, ultima lucrare realizată de Apolodor din Damasc.
 113: Construcția Columnei lui Traian este finalizată la Roma.
 126: Panteonul este reedificat de Hadrian. Presupusul constructor al Panteonului este Apolodor din Damasc, arhitectul împăratului Traian. Împăratul Hadrian a fost cel care i-a cinstit amintirea lui Agrippa și a scris pe frontispiciul noului Pantheon însemnele M. AGRIPPA COS TERTIUM FECIT (M. Agrippa l-a făcut).
 193: Este finalizata columna lui Marcus Aurelius
 120 d.H.-128 d.H./130 d.H.: Zidul lui Hadrian este finalizat în Anglia romană, la ordinele împăratului Hadrian

Invenții, descoperiri 
 Ptolemeu creează un catalog al stelelor vizibile cu ochiul liber.
 138: primul aparat din lume pentru monitorizarea cutremurelor de pământ, inventat de Zhang Heng. Instrumentul a reușit să înregistreze un seism produs în Shaanxi.
 Zhang Heng a construit o sferă armilară (pusă în mișcare de forța apei și care indică destul de corect poziția Soarelui și a celorlalte corpuri cerești)
 105: China: Cai Lun inventează hârtia
 180: Ding Huan (China) inventează:
 strămoșul ventilatorului: un fel de evantai rotitor
 un dispozitiv de vânturare a semințelor
 200:
 China, lanterna Kongming: balon cu aer cald prevăzut cu un felinar cu tub de bambus în care ardea ceară
 potcoavele în zona Germaniei

Note

Decenii și ani